**Ministru kabineta noteikumu projekta**

**„Grozījumi Ministru kabineta 2012.gada 10.jūlija noteikumos Nr.493 „Valsts augu aizsardzības dienesta maksas pakalpojumu cenrādis””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 5.panta devītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2012.gada 10.jūlija noteikumi Nr.493 „Valsts augu aizsardzības dienesta maksas pakalpojumu cenrādis” (turpmāk – noteikumi Nr.493).  Eksporta joma ir mainīga, un starptautiskajā tirdzniecībā visu laiku notiek pārmaiņas.  Līdz šim apaļkoku vai zāģmateriālu kravas, kuru apjoms pārsniedz 25 000 m3, netika izvestas uz trešajām valstīm, bet, ievērojot eksportētāju sniegto informāciju par iespējamo apaļkoku eksportu uz trešajām valstīm ar kuģiem (viena krava līdz 25 000m3), šādas kravas tiek plānotas nākotnē. Paredzamais izcenojums ir jāpiemēro fitosanitārajām pārbaudēm, ja izlases veidā tiek pārbaudīts noteikts eksportējamo apaļkoku vai zāģmateriālu daudzums.  Pēc eksportētāju sniegtās informācijas, 2016.gada 12 mēnešos prognozējams, ka eksportam varētu sagatavot līdz 6 kuģiem (viena krava līdz 25 000m3) ar apaļkoku kravu uz Turciju, kā arī 2 kuģus ar zāģmateriāliem.  Tādējādi Zemkopības ministrija ir sagatavojusi priekšlikumu par maksimālās summas ierobežojuma noteikšanu par vienas kravas eksporta zāģmateriālu un apaļkoku fitosanitāro pārbaudi.  Precīza kravas jēdziena noteikšana noteikumu projektā ir būtiska, jo dienesta inspektori, veicot eksportējamā materiāla fitosanitārās pārbaudes, pārbauda nevis jau noformētu kravu, bet gan noteiktu produkcijas daudzumu pirms kravas noformēšanas. Tas ir nepieciešams tāpēc, ka kaitīgo organismu pārbaudes fiziski ir iespējams veikt tikai tādam materiālam (konkrētajā gadījumā – kokmateriāliem), kam ir iespējams brīvi piekļūt. Jau iekrautam materiālam nav iespējams veikt pilnvērtīgu pārbaudi. Tā kā krava tiek noformēta tikai pēc pārbaudes, ir jābūt stingri noteiktam kravas jēdzienam, lai būtu skaidri nosakāma projektā ietvertā izcenojuma galējā robeža un produkcijas kopums, uz kuru drīkst attiecināt šo izcenojuma robežu.  Tā kā esošajā cenrādī nav precīzi definēta malka un gulšņi, noteikumos Nr.493 attiecīgais punkts tiek svītrots un noteikumu projektā malka ir iekļauta pie gataviem koka izstrādājumiem, precizējot terminu un norādot malkas tehniskās īpašības. Pozīciju „gulšņi” paredzēts svītrot, jo tie pēc būtības atbilst zāģmateriāliem un atsevišķs iedalījums nav nepieciešams.  Piezīmju sadaļā precizēta vienas kravas definīcija saskaņā ar starptautiskajos standartos norādīto.  Noteikumu projekts problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |
| **II. Tiesību akta projekta ietekme uz sabiedrību,**  **tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz personām, kas nodarbojas ar zāģmateriālu un apaļkoku eksportu.  Pēc dienesta informācijas, Latvijā 2015.gada 1.janvārī ar koksnes produktu eksportu nodarbojās 62 eksportētāji, tai skaitā 20 apaļkoku eksportētāji. |
| 2. | Tiesiskā regulējuma ietekme uz tautsaimniecību un administratīvo slogu. | Saskaņā ar noteikumu projektu eksportētājiem, kas eksportē zāģmateriālus un apaļkokus, tiks piemērots maksimālais ierobežojums maksai par fitosanitāro pārbaudi. Administratīvais slogs sabiedrības mērķgrupai nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2016.gads | | Turpmākie trīs gadi (*euro*) | | |
| 2017. | 2018. | 2019. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 520 300 | +31 146 | +31 146 | +31 146 | +31 146 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi. | 520 300 | +31 146 | +31 146 | +31 146 | +31 146 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 520 300 | +31 146 | +31 146 | +31 146 | +31 146 |
| 2.1. valsts pamatbudžets | 520 300 | +31 146 | +31 146 | +31 146 | +31 146 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | Ierobežotā maksimālā summa par kravu aprēķināta, ievērojot apskatāmo produkcijas daudzumu, ja formē kravu, kas plānota vairāk nekā 25 000 m3 apjomā (viens kuģis).  Veicot pārbaudes un noņemot atbilstoša apjoma paraugus apaļkokiem un zāģmateriāliem saskaņā ar metodiku reprezentatīvajai kopai, ko var attiecināt uz visu kravu, ja kravas sagatavošanas laiks ir līdz vienai nedēļai, pārbaudāmais daudzums ir 3750 m3. Pārbaužu biežums saskaņā ar metodiku atkarīgs no apaļkoku vai zāģmateriālu pirms nosūtīšanas krāvuma veidošanas intensitātes.  Izcenojums apaļkoku reprezentatīvajai kopai: EUR 1,41 x 3750 m3 = EUR 5287,5;  zāģmateriāliem – EUR 0,28 x 3750 m3 = EUR 1050. | | | |
| **6.1. detalizēts ieņēmumu aprēķins** |  | 2016.gadā saskaņā ar apstiprināto budžetu kārtējam gadam plānoti šādi apjomi un ieņēmumi –  par apaļkoku pārbaudēm 230 000 m3 x 1,41 = 324 300 *euro*, par zāģmateriālu pārbaudēm 700 000 m3 x 0,28=196 000 *euro.*  Kopā par fitosanitārajām pārbaudēm zāģbaļķiem un papīrmalkai ir plānoti ieņēmumi 520 300 *euro*.  Tā kā eksporta apjomu ietekmē daudzi dažādi faktori (piemēram, noslēgtie starpvalstu līgumi, konteineru noma, kaitīgo organismu klātbūtne apaļkoku kravās, fumigācijas nepieciešamība), dienests, ņemot vērā faktisko 2015.gada izpildi, plāno, ka 2016.gadā apaļkoku eksports varētu sasniegt 357 255 m3 apjomu un zāģmateriālu eksports – 854 960 m3 apjomu, tomēr paredzot, ka daļa no apjoma tiktu vesta ar kuģiem, par kuru kravām tiek noteikta maksimālā maksa par fitosanitāro pārbaudi. Tāpēc iespējamas novirzes no plānotajiem ieņēmumiem salīdzinājumā ar apstiprināto budžetu kārtējam gadam.  Par fitosanitārajām pārbaudēm apaļkokiem 2016.gadā, ņemot vērā faktisko 2015.gada izpildi un prognozi par kravu eksportu ar kuģiem, var paredzēt šādus ieņēmumus:  • par apaļkoku pārbaudēm, ņemot vērā, ka plānoti 6 kuģi, – **323 958** *euro*:  207 255 m3 x 1,41 = 292 229 *euro*;  par apjomu 150 000 m3, kas tiktu eksportēts ar kuģiem (viens kuģis 25000 m3 – viena krava ar maksimālo maksas ierobežojumu) 5288 *euro* x 6 kuģi = 31728 *euro*;  • par zāģmateriāli pārbaudēm, ņemot vērā, ka plānoti 2 kuģi, –**227 489 *euro*:**  804 960 m3 x 0,28=225389 *euro*;  par apjomu 50 000 m3, kas tiktu eksportēts ar kuģiem (viens kuģis 25 000 m3– viena krava ar maksimālo maksas ierobežojumu) 1050 *euro* x 2 kuģi = 2100 *euro*.  Kopā 2016.gadā ieņēmumi, ja paredzēts arī eksports, pārvadājot apaļkokus un zāģmateriālus ar kuģiem, veidotu 551 446 *euro*, kas varētu atšķirties no budžetā apstiprinātajiem ieņēmumiem par 31 146 *euro*.  Kopā par fitosanitārajām pārbaudēm apaļkokiem un zāģmateriāliem 2017.gadā un turpmākos gadus plānoti ieņēmumi 551 447 *euro*, kas salīdzinājumā ar 2016.gadā apstiprināto budžetu veido palielinājumu par 31 146 *euro*. | | | |
| **6.1. detalizēts izdevumu aprēķins** |  | |  |  |  |  |  | | --- | --- | --- | --- | --- | | EKK | Izdevumu veidi | 2017.g. plāns, EUR | 2018.g. plāns, EUR | 2019.g. plāns, EUR | | 1000-4000; 6000-7000 | **Uzturēšanas izdevumi** | 31 146 | 31 146 | 31 146 | | 1000-2000 | **Kārtējie izdevumi** | 31 146 | 31 146 | 31 146 | | 1000 | Atlīdzība | 21 802 | 21 802 | 21 802 | | 1100 | Atalgojums | 17 640 | 17 640 | 17 640 | | 2000 | Preces un pakalpojumi | 9344 | 9344 | 9344 | | | | |
| 7. Cita informācija | Pēc noteikumu projektā noteiktā maksimālā izcenojuma piemērošanas apaļkokiem un zāģmateriāliem, kas tiktu transportēti ar kuģiem, 2016.gadā ieņēmumi no fitosanitārajām pārbaudēm varētu palielināties līdz 31 146 *euro* salīdzinājumā ar 2016.gada apstiprināto ieņēmumu plānu.  2017.gadā un turpmākajos gados ieņēmumi no fitosanitārajām pārbaudēm varētu palielināties līdz 31 146 *euro* salīdzinājumā ar 2016.gada apstiprināto ieņēmumu plānu.  Ieņēmumu palielinājums, kas varētu rasties Valsts augu aizsardzības dienesta budžeta programmā 27.00.00 „Augu veselība un augu aprites uzraudzība”, tiks novirzīts izdevumiem par fitosanitārajām pārbaudēm. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

*Anotācijas V sadaļa– projekts šo jomu neskar.*

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| 1. Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada decembrī tika ievietots Zemkopības ministrijas tīmekļa vietnē. |
| 2. Sabiedrības līdzdalība projekta izstrādē | Sagatavošanas gaitā noteikumu projekts elektroniski tika nosūtīts biedrībām “Latvijas Kokrūpniecības federācija” un „Latvijas Tranzīta biznesa asociācija”. |
| 3. Sabiedrības līdzdalības rezultāti | Pēc biedrības „Latvijas Kokrūpniecības federācija” ierosinājuma precizēta kravas definīcija. Biedrība „Latvijas Tranzīta biznesa asociācija” atbalsta projektu bez iebildumiem. |
| 4. Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Valsts augu aizsardzības dienests |
| 2. Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. Cita informācija | Nav. |

Zemkopības ministrs J.Dūklavs

18.01.2016. 14:43

1366

K.Kjago

67027309, Kristine.Kjago@vaad.gov.lv